
Zapisnik sa vanredne informativne skupštine 
Kutjevo 31.08.2014. 
· Kino dvorana    -
Skupština započela u 11.30h

Skupština završila u 14.30h

	Prisutni:
· 50 prisutnih (popis u arhivi Udruge)
 


Dnevni red :
1) Uvodni govor predsjednika 
2) Obraćanje gostiju 
3) Izvješće o dosadašnjem  radu Udruge 

 
Ciljevi rada Udruge - Program 

 
Aktivnost mladih u Udruzi (Program - zemljište) 
 
Izvješće o ovogodišnjoj žetvi  

 
Proizvođačke organizacije – predstavljanje i organiziranje

 
Aktivnosti na reformi potpora 
 
Pravne aktivnosti Udruge
4) Rasprava 
5) ZAKLJUČCI po raspravi 

Na  skupštini su bili prisutni članovi iz 7 hrvatskih županija.

Skupštini su nazočili i pozdravili njen rad predstavnici Osječko-baranjske i Vukovarsko-srijemske županije, te predstavnik poljoprivredne komore. 

Izvješća po dnevnom redu podnijeli su:

· Antun Laslo – predsjednik (Izvješće o ovogodišnjoj žetvi)

· Miroslav Kovač – tajnik (Izvješće o dosadašnjem  radu Udruge, Ciljevi rada Udruge – Program, Aktivnosti na reformi izravnih plaćanja) 

· Nikola Pajek – potpredsjednik (Proizvođačke organizacije – predstavljanje i organiziranje)

· Vinko Sićaja – predstavnik mladih u udruzi (prijedlog promjene Programa za zemljište)

· Zvonko Pipić – podpredsjednik (Pravne aktivnosti Udruge)

Po predstavljenim izvješćima razvila se sadržajna rasprava u kojoj su sudjelovali:
Mirjana Veličan, Željko Turčić, Slavimir Brkić, Ivan Grbić, Antun Vrakić, Zvonimir Dravinac, Antun Laslo, Miroslav Kovač, Vinko Pajić, Nikola Pajek, Zvonko Pipić, Vladimir Margeta, Vinko Sićaja, Andrija Matić, Josip Lovković i Davor Adžić.
Iz istupa prije navedenih u najkraćem iznosimo sljedeće poruke:
· Potrebu da se županije aktivnije uključe u rješavanje nagomilane problematike u poljoprivredi,

· Očit izostanak i određena šutnja struke i stručnih institucija,

· Nerazumijevanje samih seljaka o potrebi kvalitetnog udruživanja,

· Potreba za profesionaliziranjem rada Udruge Život,

· Inicijativa za snažniju suradnju i pomoć od strane crkvenih institucija u prenošenju inicijativa Udruge Život,

· Potreba za radikalnijim načinom predstavljanja problema sela i seljaka pred političkim institucijama države,

· Uključivanje većeg broja žena u rad Udruge,

· Identičnost problema sa drugim udrugama u poljoprivredi koje nastupaju u svom interesu, 

· Pohvaljen je rad Udruge Život u proteklom razdoblju s naglaskom na kvalitetu materijala koje je odašiljala u javnost, a posebno po temi reforme izravnih plaćanja,
· Očit je snažan korporativni utjecaj u donošenju Zakona i pravilnika u poljoprivredi RH,

· Nedostupnost informacija poljoprivrednicima (u pravo vrijeme važnih informacija),

· Problem odlaska mladih,
· Značaj Zakona o poljoprivrednom zemljištu koji zadire u pitanje opstanka sela i seljaka. Također, upućene su velike primjedbe na njegov sadržaj i način provedbe,

· Loša komunikacija sa Ministarstvom poljoprivrede,

· Istaknuta je slabost seljaka i s tim u vezi snaga politike koja nije naklonjena poljoprivredi, selu, proizvodnji hrane i organizaciji seljaka,

· Istaknuta je važnost upravo prve dvije točke programa Udruge Život (Dijalog i Konsenzus),

· Potreba uključivanja novih članova u rad Udruge,
· Upitnost jesenske sjetve,a  time i budućnosti,

· Neminovnost prolaznosti vremena i gubitak istog za značajne promjene u odnosu prema poljoprivredi,

· Pojam potpora i njihova zakonska forma (potpora kao prava svakog tko se bavi poljoprivredom),

· Podrška radu sekcije mladih unutar udruge,

· Značaj ostvarenih kontakata Udruge u polugodišnjem radu,

· Zahvalnost medijima koji su pratili rad Udruge,

· Zahvala svim predstavnicima Udruge Život koji su volonterski iznijeli ogroman posao i profesionalno ga odradili,

· Predloženo je da se Udruga aktivnije uključi u rješavanje pitanja legalizacije,

· Potreba da se čim prije organizacijskih ustrojimo prema EU standardima, a po tome i za osnivanjem većeg broja proizvođačkih organizacija,

· Istaknuti su svi negativni trendovi u uvozu hrane, proizvodnji, nestabilnost tržišta i nepostojanje tržišnih mehanizama, ali i neorganiziranosti sela,
· O potrebi za suradnjom sa hrvatskim europarlamentarcima ali i svim politikama u HR,

Po raspravi su prihvaćeni zaključci:

1) Da se Udruga obrati dopisom predsjedniku Vlade RH i zatraži prijem, čim je prije moguće,

2) Da se odobri avansna isplata potpora za 2014 god. (u polovičnom iznosu) do najkasnije 01.10.2014. god. (zbog očitih gubitaka u svim sektorima poljoprivrede i stanja sa embargom na izvoz hrane u Rusiju), 

3) Da se ukupni iznos potpora za 2014. isplati do najkasnije 31.03.2015. god. kao i u slučaju velike većine zemalja članica EU,
4) Da se unutar udruge ustroji sekcija mladih poljoprivrednika pod nazivom „Mladi Život“,
5) Da se Hitno pristupi promjeni Zakona o Zemljištu i unutar promjena pojednostavni proces zakupa, i preferira prodaja državne poljoprivredne zemlje domicilnom stanovništvu i obiteljskim poljoprivrednim gospodarstvima,
6) Da se obratimo Ministarstvu poljoprivrede kako bi ispunilo dogovoreno na sastanku 22.05.2014. godine o uključivanju predstavnika Udruge „Život“ u rad povjerenstava i stručnih skupina unutar MP. Do danas dogovoreno nije realizirano niti u jednom području,
7) Da se unutar Udruge započne sa organizacijom proizvođačkih organizacija (neophodne institucije za komunikaciju unutar domaćeg,a li i EU tržišta, ali i ostvarivanja prava po pojedinim  mjerama potpora),
8) Da se ponovo zatraži pomoć Županija, gradova i općina,

9) Podržano je izvješće o radu udruge i pohvaljeno od prisutnih članova, gostiju i simpatizera,

10) Potrebno je nastaviti sa radom prema programu Udruge i 15. točaka programa.

Zapisnik vodio:

Miroslav Kovač

Tajnik Udruge

